Norges fineste flyplasser

Disse ti får flest stemmer av norske piloter og flyentusiaster.

Publisert: Publisert: 25. juli 2016

BODØ: Bodø flyplass er en av de aller fineste flyvningene i Norge. Det mener Widerøes piloter og flyentusiast Henrik Eide (16). Foto: Henrik Eide

Denne artikkelen er over fire år gammel

Flyplasser kan være stressende steder, men opplevelsen av å lande på noen av landets fineste flyplasser – innflyvningene og områdene rundt kan være spektakulære naturopplevelser.

16 år gamle Henrik Eide fløy 59 ganger Norge rundt i fjor sommer.

I år skal han knuse rekorden og fly hele 102 ganger. På bakgrunn av hans flyinteresse spurte vi ham og pilotene i Widerøe om hva de mener er de fineste flyplassene og innflyvningene i landet.

Henrik synes innflyvningen til Bodø var en av de aller fineste av de mange turene hans i fjor sommer.

Skal du på Norgesferie? Sving innom denne:

Les også I dag åpner Norges nyeste landemerke

DRØMMER OM Å BLI FLYVERT: Henrik Eide (16) fra Trondheim brukte to uker av fjorårets sommerferie og konfirmasjonspengene på å reise Norge rundt med Widerøe. I år dobler han antall flyvninger. Foto: Privat

Vanskelig å velge

Men han sliter med å velge en favoritt:

– Hvilken av disse som er min favoritt er vanskelig å si ettersom jeg liker alle veldig godt, men det står mellom Svolvær og Stokmarknes. Begge flyplassene er omringet av vakre høye fjell. Skal jeg velge en av dem lander jeg på Stokmarknes, med en fantastisk beliggenhet, sier Henrik Eide.

– Hva synes du gjør en flyplass fin?

– Det som gjør en flyplass vakker, må være naturen rundt flyplassen. Den trenger ikke å være den største flyplassen, men samtidig trenger den fasiliteter som en liten kafé og være tilrettelagt for enhver som skal ut å reise.

SVOLVÆR: Innflyvningen til Svolvær flyplass er en av de aller fineste i landet. Den er en av Henrik Eides to favoritter i Norge. Foto: Henrik Eide

Denne listen kan være kul å brife med:

Les også Verdens ti minst besøkte land

– Verdens beste kontorutsikt

Widerøes piloter fikk i oppgave å stemme frem sine topp ti flyplasser av alle deres 43 reisemål i Norge.

– Våre piloter har verdens vakreste kontorutsikt hver dag – de er noen heldiggriser. Det er fantastiske steder som er kommet med på listen, og ikke minst som troner øverst, sier informasjonssjef Catharina Solli i Widerøe.

Fikk du med deg vår store sjekk av sikkerhetskontroller?

Les også Kun ett sted passerte både vannflaske og toalettsaker

Norges fineste flyplasser

Listen utarbeidet av Widerøes piloter, Henrik Eide og vår egen bereiste redaksjon:

1. Sandane

SANDANE: Den er vill og vakker – innflyvningen til Sandane flyplass i Anda i Sogn og Fjordane. Her har Widerøe-piloten knipset et bilde på vei inn. Foto: Widerøe

LANGT DER BORTE. Rullebanen på Sandane flyplass skimtes så vidt langt der borte. Foto: Widerøe

2. Svolvær

SVOLVÆR: - Naturen rundt flyplassen er det viktigste, sier flyentusiast Henrik Eide (16). Her fra Svolvær. Foto: Henrik Eide

3. Bodø

BODØ: Widerøes piloter inn for landing på Bodø flyplass. Foto: Widerøe/Facebook

4. Brønnøysund

BRØNNØYSUND: På klare dager er det selvsagt ekstra flott å fly, mener Henrik Eide. Her på vei inn til Brønnøysund. Foto: Henrik Eide

5. Ørsta/Volda

ØRSTA/VOLDA: - Litt tåkete, men fin innflyvning til Ørsta/Volda. Rullebanen og flyplass ligger i høyre hjørne på bildet, sier Henrik Eide. Foto: Henrik Eide

UTEN TÅKE: Og innflyvningen til Ørsta/Volda uten tåke, tatt av en av Widerøes piloter. Foto: Widerøe/Facebook

6. Stokmarknes

STOKMARKNES: - Det står mellom Svolvær og Stokmarknes. Begge flyplassene er omringet av vakre høye fjell, sier Henrik Eide om å velge Norges fineste innflyvning og flyplass. Foto: Henrik Eide

STOKMARKNES: - Hvis jeg må velge, så velger jeg Stokmarknes på førsteplass, med en fantastisk beliggenhet, sier Eide. Foto: Henrik Eide

7. Sandnessjøen

SANDNESSJØEN: Vakkert på vei inn til Sandnessjøen lufthavn i Nordland. Foto: Widerøe/Facebook

8. Honningsvåg

HONNINGSVÅG: Widerøes piloter mener de har verdens beste kontorutsikt. Her inn for landing ved i Honningsvåg. Foto: Henrik Eide

9. Sørkjosen

SØRKJOSEN: Sørkjosen flyplass ligger i Nordreisa i Troms. Utsikten er det ingenting å si på en sommerdag i juli. Foto: Widerøe

SØRKJOSEN: Det er mye dramatisk natur og landskap på flyvningene rundt i Norge. Her på vei inn for landing i Sørkjosen. Foto: Widerøe

10. Røst

RØST: Innflyvningen til Røst kan være dramatisk sommer som vinter. Den ligger på Røst i Nordland og er en av de siste nye regionale flyplassene i landet. Foto: Espen Hansen

Og du ikke gjør dette da:

Les også - Aldri, aldri, aldri ta med rumpetaske

Er du interessert i luftfart og reise? Sjekk disse fine sakene: